สวัสดีครับคุณ ผมอายุ19พ่อแม่พาไปเจาะเลือดตรวจภูมิอิสุกอิใสที่เสาวภา ผลออกมาไม่มีภูมิ เมื่อวานเลยไปฉีดวัคซีนที่สถานเสวาภามา1เข็ม มีนัดเข็มที่2อีก1เดือนข้างหน้า อยากทราบว่าในผู้ใหญ่ถ้าได้รับวัคซีนแค่1เข็ม จะป้องกันอิสุกอิใสได้ประมาณกี่%ครับ หรือถ้าเป็นจะอาการน้อยกว่าไม่ฉีดไหมคับ(กรณีฉีดแค่เข็มเดียว)
สวัสดีค่ะ การฉีดวัคซีนป้องกันโรคอีสุกอีใสนั้น แนะนำให้เริ่มฉีดตั้งแต่อายุ 1 ปีขึ้นไป โดยหากอายุน้อยกว่า 13 ปี ให้ฉีดเข็มแรกและเข็มที่สองห่างกันประมาณ 4 ปี แต่หากอายุมากกว่า 13 ปีไปแล้ว ให้ฉีด2 เข็มห่างกันอย่างน้อย 1 เดือน หากฉีดไปเข็มเดียว จะป้องกันการเกิดโรคได้เพียง 70%-90% แต่หากฉีดเข็มที่ 2 ตามไป จะช่วยป้องกันการเกิดโรคได้ 98% และการฉีดเข็มที่ 2 จะเป็นการกระตุ้นให้ภูมิคุ้มกันอยู่ไปยาวนานเกือบตลอดชีวิตได้มากกว่าการฉีดเพียง 1 เข็ม